**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 259**

(protokols Nr. 9, 16. p.)

**Par dzīvojamai mājai Saules iela 23A, Madonā, Madonas novadā, funkcionāli nepieciešamā zemesgabala pārskatīšanu**

Madonas novada pašvaldības dome 2024. gada 29. februārī pieņemts lēmums Nr. 76 “Par dzīvojamai mājai Saules iela 23A, Madonā, Madonas novadā, funkcionāli nepieciešamā zemesgabala pārskatīšanas uzsākšanu” (protokols Nr. 4, 17. p.), ar kuru nolemts uzsākt pārskatīt daudzdzīvokļu dzīvojamai mājai Saules iela 23A, Madonā, Madonas novadā, funkcionāli nepieciešamā zemes gabala robežas.

Ar Madonas novada pašvaldības 2023. gada 27. jūlija saistošo noteikumu Nr. 12 “Par dzīvojamai mājai funkcionāli nepieciešamā zemesgabala pārskatīšanu” (apstiprināti ar Madonas novada pašvaldības domes 2023. gada 27. jūlija lēmumu Nr. 455 (protokols Nr. 11, 16. p.)  9. punktu noteikts, ka Madonas novada pašvaldība “Madonas novada pašvaldības domes lēmumu par dzīvojamai mājai funkcionāli nepieciešamā zemesgabala pārskatīšanas uzsākšanu vai atteikšanu, publicē Pašvaldības tīmekļvietnē www.madona.lv”; 12. punktu noteikts, ka “Priekšlikumu Nekustamo īpašumu pārvaldības un teritoriālās plānošanas nodaļa nosūta izvērtēšanai un viedokļa sniegšanai dzīvojamai mājai funkcionāli nepieciešamā zemesgabala pārskatīšanas procesā iesaistītajām personām un iestādēm, Dzīvokļu īpašniekiem vai dzīvojamās mājas pārvaldniekam, zemes īpašniekam; dzīvojamai mājai funkcionāli nepieciešamā zemesgabala pārskatīšanas ierosinātājam.

            Madonas novada pašvaldība informēja, ka iesaistītajām pusēm ir tiesības 30 dienu laikā no projekta priekšlikuma publicēšanas Madonas novada pašvaldības tīmekļvietnē [www.madona.lv](http://www.madona.lv/), sniegt savu viedokli un argumentus par piedāvāto projekta priekšlikumu.

Sakarā ar to, ka tika konstatēts, ka Kadastra informācijas sistēmā kļūdaini tika attēlota nekustamā īpašuma Saules iela 23A, Madonā, kadastra Nr. 7001 501 0069, sastāvā esošās būves ar kadastra apzīmējumu 7001 001 0029 004 atrašanās vieta, SIA “Madonas namsaimnieks” lūdza Valsts zemes dienesta Vidzemes reģionālai nodaļai novērst neprecizitātes.

Pēc Valsts zemes veiktajiem labojumiem, nekustamā īpašuma Saules iela 23A, Madonā, kadastra Nr. 7001 501 0069 sastāvā esošā dzīvojamā māja ar kadastra apzīmējumu 7001 001 0029 001 atrodas uz nekustamā īpašuma Saules iela 25, Madona, kadastra Nr. 7001 001 0029 un būve ar kadastra apzīmējumu 7001 001 0029 004 atrodas uz nekustamā īpašuma Saules iela 23B, Madona, kadastra Nr. 7001 001 0928.

Pamatojoties uz iepriekš minēto, ir jāmaina dzīvojamai mājai Saules ielā 23A, Madonā, 29.02.2024. Madonas novada pašvaldības lēmumā Nr. 76 (protokols Nr. 4, 17. p.) noteiktās funkcionāli nepieciešamā zemes gabala robežas.

Madonas novada pašvaldības Nekustamo īpašumu pārvaldības un teritoriālās plānošanas nodaļa ir saņēmusi dzīvojamās mājas Saules iela 23A, Madonā, apsaimniekotāja SIA “Madonas namsaimnieks” iesniegumu (reģistrēts Madonas novada pašvaldībā ar reģ. Nr. 2.1.3.1/25/1555), kurā sniegts viedoklis un priekšlikums par funkcionāli nepieciešamā zemesgabala robežām.

Ņemot vērā iepriekš minēto, pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto, piekto un sesto daļu, Madonas novada pašvaldības saistošajiem noteikumiem Nr. 12 “Par dzīvojamai mājai funkcionāli nepieciešamā zemesgabala pārskatīšanu”, ņemot vērā 14.05.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pārskatīt dzīvojamai mājai Saules iela 23A, Madonā, Madonas novadā, funkcionāli nepieciešamā zemesgabala robežas.
2. Lēmums par zemesgabala pārskatīšanu publicējams Madonas novada pašvaldības tīmekļvietnē [www.madona.lv](http://www.madona.lv).

*Pielikumā: Funkcionāli nepieciešamā zemesgabala projekts.*

Domes priekšsēdētājs A. Lungevičs

*Ļ. Čačka 28080793*